
	«Φώτα στη διαπασών»
«Η αφηρημένη τέχνη του Έψιλον»

στο Σπίτι της Κύπρου

Την Πέμπτη 11 Μαΐου 2023 διοργανώθηκε, στο Σπίτι της Κύπρου, η παρουσίαση των ποιητικών συλλογών, «Φώτα στη διαπασών» και «Η αφηρημένη τέχνη του Έψιλον», της Ελένης Αρτεμίου-Φωτιάδου που κυκλοφορούν από τις Εκδόσεις Μανδραγόρας. 
Σύντομη εισήγηση έκανε ο κ. Κώστας Κρεμμύδας, εκδότης και διευθυντής των εκδόσεων Μανδραγόρας.

Για τη συγγραφέα και το έργο της ποιήτριας μίλησαν, η Καθηγήτρια Νεοελληνικής Λογοτεχνίας και της Διδακτικής της στο Εθνικό και Καποδιστριακό Πανεπιστήμιο Αθηνών, κ. Τζίνα Καλογήρου και η Επίκουρη Καθηγήτρια Νεοελληνικής Δραματουργίας στο Εθνικό και Καποδιστριακό Πανεπιστήμιο Αθηνών, κ. Μαίρη Δημάκη-Ζώρα.

Η εκδήλωση ολοκληρώθηκε με την αντιφώνηση της συγγραφέως η οποία διάβασε ποιήματα από τις συλλογές και αναφέρθηκε στο προσωπικό της ταξίδι στους δρόμους της ποίησης.

---------------------------------------------------------------
H Eλένη Aρτεμίου-Φωτιάδου κατάγεται από την Αμμόχωστο, ζει στο Κίτι της Κύπρου και εργάζεται ως Επιθεωρήτρια Δημοτικής Εκπαίδευσης. Έκανε το μεταπτυχιακό της στον τομέα της Εκπαιδευτικής Διοίκησης και Πολιτικής στο Πανεπιστήμιο Κύπρου του οποίου είναι υποψήφια διδάκτωρ. Ασχολείται με την ποίηση και την πεζογραφία καθώς και με το ραδιοφωνικό και τηλεοπτικό σενάριο. Έχει επίσης στο ενεργητικό της εννέα βιβλία παιδικής λογοτεχνίας και μία συλλογή διηγημάτων. Το έργο της έχει τύχει πολλών διακρίσεων. Τα «Φώτα στη διαπασών» είναι η δωδέκατη ποιητική της συλλογή.

Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=14252

